text: Sønderjyske bor i toppen af superligaen
  14 oktober 2016 kl. 18.10
  Fredag aften vandt Sønderjyske 1-0 over Viborg og er i top seks. 
  Sønderjyske vandt fredag aften med 1-0 over oprykkerholdet Viborg i fodboldens superliga. Målet blev scoret på straffespark af anfører Pierre Kanstrup syv minutter inde i 2. halvleg, efter at en sønderjydske-spiller var blevet nedlagt klokkeklart nærmest lige ovenpå straffesparkpletten.
  Med sejren manifesterer Sønderjyske sig i top seks i superligaen - det er dem, der får adgang til slutspillet.
  Det var specielt i første halvleg en forsigtig spillet kamp, men undervejs foldede den sig ud med Sønderjyske som det stærkeste mandskab. I anden halvleg steg intensiteten, og  73 minutter inde i kampen havde Sønderjyske et hovedstød på stolpen i Viborgmålet, og fem minutter senere havde Sønderjyske målmand Fernandez en feberredning på stregen. Sønderjyske havde andre flere nærgående skudforsøg mod Viborgs mål.
  Oprykkerholdet Viborg leverede en godkendt indsats, holdet fulgte med i hele kampens hede, men sønderjyske trak sig som fortjent som det bedste af de to hold. 
  4322 tilskuere så begejstrede til på Sydbank Park i Haderslev.
  SEJR! #sldk #SJEVFF pic.twitter.com/RYJTPhaSUy
  
  